Forumul Economic Mondial a fost mutat din Europa, din cauza pandemiei. Unde va avea loc.
Forumul Economic Mondial nu va mai avea loc în Elveţia, anul viitor. Restricţiile antiepidemice fac dificilă desfăşurarea reuniunii. Va fi organizat în Singapore, iar invitaţii vor putea fi prezenţi fizic.
Forumul Economic Mondial va fi organizat anul viitor în Singapore, în loc de Elveţia, în contextul în care, în Europa, restricţiile antiepidemice fac dificilă desfăşurarea reuniunii, informează agenţia Reuters."Forumul Economic Mondial va organiza Reuniunea anuală din 2021 în Singapore, în perioada 13-16 mai. Reuniunea va reveni la Davos-Klosters, Elveţia, în 2022", au anunţat luni organizatorii."După o analiză atentă, în contextul actualei situaţii generată de pandemia Covid-19, s-a decis că Singapore ar fi cel mai bun loc pentru organizarea reuniunii", au precizat organizatorii.În Singapore, Forumul Economic Mondial va putea fi organizat cu prezenţa fizică a invitaţilor. "Ar fi primul eveniment global în materie de leadership care va aborda relansarea economică post-pandemie", subliniază organizatorii.